Schloss Marienlay Riesling Brut, Reichsgraf von Kesselstatt
Rieslingu-guruna tuntud Saksa ajaloolise tootja kuiv vahuvein kuulub alternatiivse mullijoogina ilusa õhtu alguse juurde. Moseli jõe ja selle lisaharude Saari ja Ruweri äärne piirkond on väljaspool Saksamaad kõige tuntum Saksa veiniregioon. Jõgede orgude nõlvadel on maalilised viinamarjaaiad uskumatult järsu kalde all. Piirkonna põhjapoolse külma kliima tõttu on Saksa Riesling madalama alkoholisisaldusega, puuviljane ja happese iseloomuga. Moseli graniitpinnas on hea drenaažiga, see aitab rõhutada veini mineraalset karakterit. Majorat vahuvein on käsitsi korjatud Riesling marjade segu tootja erinevatest aedadest. Üle 650 aastase ajalooga Reichsgraf von Kesselstatti teatakse maailmas eelkõige Rieslingu tootjana. Veinide maailmaklaasi renomee eest on ennekõike vastutav varalahkunud tunnustatud Rieslingu-meister Annegret Reh. 19. sajandini kuulus Trieri linn Kesselstatti krahvi valduste hulka. Majorat tähendab peakorterit, see pere ajalooga seotud fakt inspireeris sektile nime panemisel. Majorati Rieslingu marjast vahuvein on pikalt, 9 kuu vältel settel olnud. Teine käärimine leiab aset pudelis. Pudelid korgitakse ümber ja enne sulgemist lisatakse dosage ehk magustamislahus. Lõhn on võimsalt puuviljane. Esil on kollased ploomid, virsik, õunad ja pirnid. Lisaks leiab veel tsitruselisi ja mustsõstralehte. Maitse on röstine, meenutades valget röstsaia. Ilus elegantne sidrunikarakter ja mineraalsus jäävad suhu kestma. Mull on püsiv ja tihe.